Golden Globe Race 2018

Ajalugu

Peale briti jahisõitja, Francis Chichesteri, rekordajalist üksi ümber maakera purjetamist, tekkis mitmel purjetajal idee teha sama, aga ilma vahepeal peatusi tegemata. Nii kuulutati 1968. aasta märtsis välja Sunday Times Golden Globe Race ehk esimene katse sõita üksi ilma vahepeatusteta ümber maakera (Golden Globe Race 2018 on teine selle sarja võistlus). 1968. aasta võistlusel ei olnud osalejad kohustatud maksma osavõtutasu, puudusid piirangud võistlusele kvalifitseerumiseks ning ei kehtestatude kindlaid reegleid, peale selle, et purjetama peab üksi ning ilma vahepeatusteta. Osavõtjaid tuli kokku üheksa, kes kõik alustasid teekonda erineval ajal ning erineva jahiga. Esimesena lõpetajale määrati auhinnaks karikas ning oli ka lisaauhind, 5000 £, kiireima ajaga finišeerijale. Võistluse lõpetas, vaid üks võistleja, Sir Robin Knox-Johnston, kes purjetas 9,75 meetrise Suhaili tüüpi jahiga. Ülejäänud võistlejad, kas läksid jahiga põhja, tegid enesetappu või andsid alla. Esimene Golden Globe Race on olnud eekujuks paljudele sarnastele võistlustele nagu Vendee globe ja BOC Challenge Around Alone ning selle võistluse 50. aastapäevaks loodi Golden Globe Race 2018.

Võistlus

1. juulil 2018 startis Les Sables-d’Olonne'st, Prantsusmaalt 18 purjetajat. Starti ei jõudnud ainult üks võistleja, Francesco Cappelletti, kes ei saanud oma jahti õigeks ajaks sõiduvalmis.
Esimesena katkestas oma sõidu Ertan Beskardes 6. juulil. Teisena otsustas võistluse lõpetada Kevin Farebrother, kelle illusiooni üksi purjetamisest purustas unepuudus. Antoine Cousot'il, Istvan Koparil ja Nabil Amra'il tekkisid kõigil probleemid tuulerooliga, mistõttu Antoine Cousot ja Nabil Amra katkestasid.
Philippe Péché'l, kes võistlust pikalt juhtis, murdus ära roolileht ning ta ei suutnud seda parandada, lisaks kasutas ta veel mitmel korral satelliittelefoni, mis tõttu ta diskvalifitseeriti.
Are Wiig käis 27. augustil oma jahiga ümber ning murdis selle käigus masti ning oli sunnitud võistluse katkestama.
21. septembril käis tagurpidi Abhilash Tomy jaht, selle käigus vigastas mees oma selga, murdis masti ning katkestas võistluse paar päeva hiljem. Samal ajal murdis oma masti ning katkestas võistlemise ka Gregor McGuckin. 20. oktoobril lõhkus oma masti veel üks võistleja Loïc Lepage, kes peale seda enam võistlemist ei jätkanud.
Susie Goodalli jaht sattus suurde tormi ning 5. detsembril olles 2000 meremiili kaugusel Hoorni neemest, käis jaht ümber ning murdus jahimast. Lähim laev, kaubalaev MV Tian Fu, jõudis Goodalli päästma kaks päeva peale õnnetust 7. detsembril. Päästeoperatsioon õnnestus, kuid Susie Goodall pidi  hülgama oma jahi, mistõttu ei saanud ta enam võistelda.
Võistlemise otsustas katkestada ka Mark Sinclair, kelle jahi põhjal vohasid vääneljalalised, aeglustades oluliselt tema sõidukiirust.
Hetkel (03.03.19) on võistlusesse alles jäänud 6 võistlejat, kellest üks sõidab Chichster klassis. Esimesena jõudis 
finišisse Jean-Luc Van Den Heede, kes läbis raja 211 päevaga. Peale selle, et mees võitis 2018 Golden Globe Race'i, sai temast 73 aastasena ka vanim, kes sellisest võistlusest on osavõtnud.
Teisena finišeeris Mark Slats, kes jõudis  Les Sables-d’Olonne'i 31. jaanuaril 2019. Kolmandana jõudis 10. märtsil 2019 finišisse Uku Randmaa.
Autasustamise kuupäevaks on määratud 22. aprill 2019, kus esimesena lõpetaja Jean-Luc Van Den Heede saab Golden Globe Race' ametliku karika ning kõigi lõpetanud võistlejate vahel jagatakse välja ka 75 000 naelane auhind. Osalejad, kes läbisid raja reegleid rikkumata saavad ka Golden Globe'i mälestustahvli ning Chichster klassis osaljeda saavad Chichsteri mälestustahvli. Need, kes läbisid raja kiiremini kui 1500 tundi, saavad lisaks Suhaili karika ning nende osavõtutasu tagastatakse.

Uku Randmaa

Ainsa eestlasena võttis võistlusest osa Uku Randmaa. Ta lõpetas Golden Globe Race 2018 kolmandana, mis oli tema jaoks teine ümber maailma purjetamise kogemus. Esimene kord tegi ta seda oma lõbuks vahemikus 2010 kuni 2012 kui temast sai esimene üksi ümber maailma purjetanud eestlane.
Jahi, millega Uku võistles, soetas ta endale 2017. aasta detsembris ning selleks oli Rustler 36 tüüpi jaht, mille nimeks sai One and All. Enne starti kommenteeris ta ise võistlust järmiselt: "See on unistuste sündmus – ümbermaailmavõistlus tõelistele gladiaatoritele. Minu jaoks on parim osa võistlusel osalemine, kõige hullem aga – katkestamine. Kui ma ka ei võida, täidab juba finišisse jõudmine mu unistuse."
Jõudnud India ookeanile platseerus Uku esimest korda kolmandale kohale ning säilitas oma positsiooni finišini. Vahepeal ehk 4. aprilli andis Randmaa teada, et tal hakkavad valearvestuse tõttu lõppema toiduvarud - järel oli, vaid 29 pakki külmutatud/kuivatatud toitu ning umbes sama palju pakki suppe ning purjetada oli tal jäänud ligikaudu 30 päeva. Lisa toiduks üritas ta püüda kala, mis osutus keeruliseks ning lisaks pidi ta oma päevase kilokalorite tarbimise vähendama 500-ni, mis oli, vaid viiendik sellest, palju ta oleks tegelikult pidanud tarbima. Toidu puuduse tõttu kaotas ta võistluse lõpuks ligi 20 kilogrammi (võrdluseks esimesena koha saavutanu kaotas 11 kg ning teise koha omanik 18 kg). 20. veebruaril määrati talle 72 tunnine ajaline karistus, mis lisati tema finiššeerimis ajale. Põhjuseks oli raadio teel meteoroloogilise info küsimine ja ka selle saamine, mis on võistluse reeglite järgi keelatud.
Uku jõudis finišisse ehk Les Sables-d’Olonne'i 10. märtsil 2019 kell 9 (UTC), seega läbis ta võistluse 252 päeva ja 23 tunniga.